**Tájékoztatás ARM szolgáltatók részére a MiFIR tranzakciós jelentés MNB-hez**

**történő benyújtásáról**

A MiFIR 26. cikke szerint a befektetési vállalkozás nevében ARM is teljesítheti a tranzakciós ügyletek bejelentését az illetékes hatóság (MNB) felé.

Beküldési lehetőségek

Az ARM számára ugyanazok a lehetőségek nyitottak, amelyek a befektetési vállalkozások számára.

1. Manuális beküldés

Ez manuális feltöltést jelent, a mindenkori MNB adatbefogadó rendszeren keresztül kell teljesíteni az adatszolgáltatást. A beküldésnél csak ISO20022 állományok elfogadottak, az alábbi elnevezéssel:

„registered number\_DATTRA\_reporting period.xml”

A törzsszám (registered number) a befektetési vállalkozás törzsszámát jelenti, akinek a nevében az ARM jelent.

A fájl tömörítése opcionális, a fájl e-aláírással történő ellátása kötelező.

1. Elektronikus úton történő beküldés

Az adatgyűjtés beküldése egy Webservice meghívásával történik. Azoknak az intézményeknek megoldás, amelyek informatikai rendszerükből automatizáltan küldik be a jelentést.

Az automatizált eljárás használata esetén egy három állományból álló jelentés csomag (küldemény XML, metaadat XML (a küldeménybe ágyazva) és ISO állomány) beküldése szükséges. Az ISO állomány e-aláírással történő ellátása kötelező.

Amennyiben egy ARM ezt a beküldési lehetőséget kívánja választani, mielőbb vegye fel a kapcsolatot az MNB-vel a tájékoztató végén található email címen.

A technikai információk az automatikus beküldéssel kapcsolatban az <https://www.mnb.hu/felugyelet/szabalyozas/mifid-mifir> oldalon érhetők el egy külön menüpont alatt.

ERA rendszer, regisztráció

Az adatszolgáltatás teljesítéséhez az ARM-nek fel kell hívnia az intézményeket, amelyek nevében az adatszolgáltatást teljesíteni kívánja, hogy küldjék be a megbízást az ERA rendszer követelményeinek megfelelően (Adatlap). Ennek beérkezéséről, valamint az intézmény felvételéről az MNB értesíti az ARM-et. Ezt követően az ARM-nek regisztrálnia kell az MNB ERA rendszerébe (<https://era.mnb.hu>). A regisztrációhoz minősített elektronikus aláíró tanúsítvánnyal kell rendelkeznie az ARM-nek. Az adatszolgáltatás teljesítése során a későbbiekben is használnia kell ezt az aláíró tanúsítványt. Az ERA rendszerrel, valamint az aláíró tanúsítvánnyal kapcsolatos információk a következő oldalon érhetők el:

<https://era.mnb.hu/ERA.WEB/contents/sugo>

Várhatóan 2018. januárjától a regisztrációs folyamat módosulni fog a változó jogszabályi követelményeknek megfelelően.

A MiFIR tranzakciós jelentés beküldésének tesztelése

A tesztidőszak 2017. novemberére tervezett. Az MNB közzéteszi az ezzel kapcsolatos információkat a tesztidőszakot megelőzően.

Email cím a további tájékoztatás kéréséhez

transactionreporting@mnb.hu